Diari Oficial de la Generalitat Valenciana


Sumari del DOGV 4067, del 20-08-2001 (2001/6815)

RESOLUCIÓ de 6 de juliol de 2001, del director general d'Ordenació i Innovació Educativa i Política Lingüística, per la qual es resol el concurs públic per a la concessió d'assignacions per despeses extraordinàries de funcionament i subvencions per a la realització d'estades formatives en empreses d'altres països d'Europa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/6815


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 6 de juliol de 2001, del director general d'Ordenació i Innovació Educativa i Política Lingüística, per la qual es resol el concurs públic per a la concessió d'assignacions per despeses extraordinàries de funcionament i subvencions per a la realització d'estades formatives en empreses d'altres països d'Europa. [2001/6815]
  
L'Ordre de 30 de març de 2001, de la Conselleria de Cultura i Educació (DOGV 20-04-2001), convocava concurs públic per a la concessió d'assignacions per despeses extraordinàries de funcionament i subvencions per a la realització d'estades formatives en empreses d'altres països d'Europa, per alumnes de centres docents no universitaris, públics i privats concertats, de la Comunitat Valenciana.
  
Una vegada finalitzat el procés d'estudi i selecció dels projectes presentats, en compliment del que indica la base deu de l'annex I a l'Ordre de convocatòria i, en virtut de la seua disposició final primera, resolc:
  
Primer
  
A càrrec del crèdit consignat en el capítol II, del programa 421.30, del Pressupost de la Generalitat Valenciana per a 2001, adjudicar les assignacions per despeses extraordinàries de funcionament als centres públics dependents de la Conselleria de Cultura i Educació relacionats en l'annex I, en les quanties indicades a cadascú del projectes per ells presentats.
  
Segon
  
A càrrec del crèdit existent en la línia pressupostària T0086000, del programa 421.30, secció 09, servici 04, del Pressupost de la Generalitat Valenciana per al 2001, adjudicar les subvencions a centres docents privats concertats de la Comunitat Valenciana relacionats en l'annex II, en les quanties indicades a cada u dels projectes per ells presentats.
  
Tercer
  
Desestimar les sol·licituds dels centres relacionats en l'annex III, per no complir la base sèptima de l'annex I a l'Orde de convocatòria.
  
Quart
  
L'efectivitat de la present resolució queda condicionada a l'expressa acceptació de realitzar el projecte amb l'assignació econòmica concedida.
  
Els centres privats concertats per a percebre la subvenció atorgada, han de presentar, abans del 10 de desembre del 2001, els justificants de despesa relacionats amb el projecte i, si així ho sol·liciten, podran percebre el 40% de la subvenció assignada, una vegada emesa la present Resolució prèvia presentació del corresponent aval (punt 2 de la base onze, de l'annex I a l'Orde de convocatòria).
  
Quint
  
Els centres privats concertats, de conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, podran interposar contra esta resolució, que posa fi a la via administrativa, un recurs de reposició amb caràcter potestatiu o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 6 de juliol de 2001.- El director general d'Ordenació i Innovació Educativa i Política Lingüística: Josep Vicent Felip i Monlleó.: Josep Vicent Felip i Monlleó.